
Parasztgyermekek az alföldi iskola és a szolnoki művésztelep néhány alkotójának festészetében (gyermekkor-történeti szempontú képelemzések)

Gyermekszemlélet a 19-20. század fordulójának alföldi festészetében
Dolgozatomban a 19-20. század fordulójának idejéből való, alföldi parasztgyermekek élethelyzeteit, életélményeit megelevenítő festmények gyermekkor-történeti szempontú elemzésére vállalkozom abból a célból, hogy a képelemzés módszerével rávilágíthassak a földművelő kultúra körében formálódó gyermekkép és gyermekfelfogás néhány lényeges vonására. A képelemzések szempontjai között szerepel a gyermekek megjelenésének és a szociokulturális kódra utaló jelek rögzítése, a tevékenységek és az interakciók gyermekkor-történeti szempontú értelmezése, a nevelői attitűdre, valamint a gyermekképre való következtetés. Hangsúlyos tanulságként merült föl, hogy a képzőművészeti interpretációkon meglepően alulreprezentált vagy hiányzó motívumként tételeződik a fegyelmezés, a családban való ábrázolás, a munkavégzés, a közösségi lét, az anya-gyermek kapcsolat, az apával való szerepeltetés, érvényesül azonban a „hallgatag, szemérmes leánygyermek” és a „miniatürizált felnőtt” képe, noha kifejezetten gyermekjelenetekkel is találkozunk...



